MTI2019.02.22. 10:15
Az első vizsgálatok alapján emberi mulasztás miatt érkezett későn az ellátás ahhoz a fiatalhoz, aki a Nyugati-pályaudvarnál lett rosszul kedden. A fiú kritikus állapotban került kórházba. Legalább ketten, a mentésirányító és a mentésvezető hibázhattak.
Győrfi Pál elmondta, hogy kedden több hívást is kaptak az esettel kapcsolatban:
először azt mondták nekik, hogy egy fiatalember rosszul lett,
később azt, hogy javult az állapota,
majd, hogy újra rosszul van.
Ezután elsősegélynyújtókat küldtek a beteghez, hogy megkezdjék az újraélesztést a mentősök megérkezéséig.
A fiút ezután kritikus állapotban vitték kórházba.
A szóvivő elmondta, az Országos Mentőszolgálat főigazgatója már kedden minden részletre kiterjedő vizsgálatot rendelt el.
kórházkrimimentő